El Brasil se suma a la llista de baixes del pacte migratori de l'ONU
El Ministeri d'Afers Exteriors del Brasil ha informat que el país abandona el Pacte Mundial sobre Migració de l'ONU, segons ha assenyalat la cadena de notícies Telesur. La retirada, que ha sigut notificada en una missiva al secretari de Nacions Unides, António Guterres, es produeix tan sols un mes després que el Brasil subscrivís a l'acord al desembre. Per la seva banda, el president, Jair Bolsonaro, ha qualificat aquest pacte com un instrument que atempta contra la sobirania del Brasil i és inadequat per tractar el problema migratori. Segons el document, el Brasil no haurà de participar en qualsevol activitat relacionada amb el pacte o la seva implementació. El Pacte Mundial per a una Migració Segura, Ordenada i Regular va ser subscrit a l'Assemblea General de l'ONU i uns 152 països membres, inclòs el Brasil, el van signar. L'acord de l'ONU, no vinculant, aborda la protecció de les persones que migren, com integrar-les en nous països i com retornar-les als seus països d'origen.
Qui és el president del Brasil?
Jair Bolsonaro